Кристоф Мекел
В средата на октомври

Превод от немски: Венцеслав Константинов, —

chitanka.info

Нахлупи ли си есенната месечина нощна шапчица,

забрави ли да каже сбогом на бъзовия храст,

вятърът надява златни ръкавици,

та сетните листенца на акацията

да подреди във дневника си;

първата снежинка се колебае още

и каца временно

на рамото ми.

Желае ми добро дъждът,

разхожда се по покрива на тоя свят

с безшумни чехли,

но добрият Господ си е сложил бързоходните ботуши

и прескача през годините, в които аз живея.

1956

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.